Paġna Mill-2017 sal-2021 inkluża, il-perjodi tas-sajf se jibdew u jintemmu rispettivament fid-dati li ġejjin fis-01.00 UTC — Ħin Universali Koordinat: fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7891. Il-EUR-Lex hu l-aċċess fuq l-Internet għal-liġi Ewropea. Il-Kunsill tal-Unjoni Ewropea ddeċieda li l-persuni, l-entitajiet u l-korpi li jidhru fl-Annessi msemmija hawn fuq għandhom jibqgħu jiġu inklużi fil-lista ta' persuni, entitajiet u korpi soġġetti għall-miżuri restrittivi previsti fid-Deċiżjoni 2011/101/PESK u fir-Regolament (KE) Nru 314/2004. Qiegħda tinġibed l-attenzjoni tal-persuni, l-entitajiet u l-korpi kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fl-Anness II għar-Regolament (KE) Nru 314/2004 sabiex tinkiseb awtorizzazzjoni biex jintużaw fondi ffriżati għal ħtiġijiet bażiċi jew ħlasijiet speċifiċi (ara l-Artikolu 7 tar-Regolament). Il-persuni, l-entitajiet u l-korpi kkonċernati jistgħu jippreżentaw talba lill-Kunsill, flimkien ma' dokumentazzjoni ta' sostenn, sabiex id-deċiżjoni li huma jiġu inklużi fil-lista msemmija hawn fuq terġa' tiġi kkunsidrata. Din it-talba għandha tintbagħat fl-indirizz li ġej: Qiegħda tinġibed ukoll l-attenzjoni tal-persuni, l-entitajiet u l-korpi kkonċernati dwar il-possibbiltà li d-Deċiżjoni tal-Kunsill tiġi kkontestata quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fl-Artikolu 275, it-tieni paragrafu, u l-Artikolu 263, ir-raba' u s-sitt paragrafi, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar hu l-Unità 1C tad-DĠ C li jista' jiġi kkuntattjat f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (KE) Nru 314/2004. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulati f'dak ir-Regolament. Data personali tinżamm għal ħames snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Skont ir-Regolament (UE) Nru 649/2012, il-Kummissjoni għandha tiddeċiedi, f'isem l-Unjoni, jekk għandhiex tippermetti l-importazzjoni fl-Unjoni ta' kull sustanza kimika li hija suġġetta għall-proċedura tal-kunsens infurmat minn qabel (PIC), jew le. Il-Kummissjoni, filwaqt li taġixxi bħala awtorità maħtura komuni, hi obbligata tressaq id-deċiżjonijiet ta' importazzjoni dwar is-sustanzi kimiċi li huma suġġetti għall-proċedura PIC lis-Segretarjat tal-Konvenzjoni ta' Rotterdam ("is-Segretarjat"), f'isem l-Unjoni u l-Istati Membri tagħha. Jintħtieġ li jiġu emendati d-deċiżjonijiet preċedenti dwar l-importazzjoni marbuta mas-sustanzi kimiċi DDT u l-ossidu tal-etilen sabiex jirriflettu t-tkabbir tal-Unjoni fl-1 ta' Lulju 2013 kif ukoll sabiex iqisu l-iżviluppi regolatorji fl-Unjoni minn mindu ġew adottati dawk id-deċiżjonijiet. IDDEĊIDIET KIF ĠEJ: Id-deċiżjoni dwar l-importazzjoni tal-metamidofos stabbilita fil-formola għar-risposta dwar l-importazzjoni mogħtija fl-Anness I, hija adottata. Id-deċiżjoni dwar l-importazzjoni tal-ossidu tal-etilen kif stabbilit fl-Anness II tad-Deċiżjoni 2009/966/KE qed tinbidel bid-deċiżjoni dwar l-importazzjoni għall-ossidu tal-etilen stabbilita fil-formola għar-risposta dwar l-importazzjoni fl-Anness II ta' din id-Deċiżjoni. Id-deċiżjoni dwar l-importazzjoni tad-DDT kif stabbilit fl-Anness I tad-Deċiżjoni 2005/416/KE qed tinbidel bid-deċiżjoni dwar l-importazzjoni għad-DDT stabbilita fil-formola għar-risposta dwar l-importazzjoni fl-Anness III ta' din id-Deċiżjoni. Magħmul fi Brussell, il-11 ta' Frar 2016. Artikolu 15(1): L-esportazzjoni ta' qabdiet li jkunu saru minn bastimenti tas-sajd li jtajru l-bandiera ta' Stat Membru għandhom ikunu soġġetti għall-validazzjoni taċ-ċertifikat tal-qabda mill-awtoritajiet kompetenti tal-Istat Membru tal-bandiera, kif stabbilit fl-Artikolu 12(4), jekk meħtieġ fil-qafas ta' koperazzjoni stabbilit fl-Artikolu 20(4). Artikolu 15(2): L-Istati Membri tal-bandiera għandhom jinnotifikaw lill-Kummissjoni bl-awtoritajiet kompetenti tagħhom għall-validazzjoni taċ-ċertifikati tal-qabda msemmijin fil-paragrafu 1. Artikolu 17(8): L-Istati Membri għandhom jinnotifikaw lill-Kummissjoni bl-awtoritajiet kompetenti tagħhom għall-iċċekkjar u l-verifiki taċ-ċertifikati skont l-Artikolu 16 u l-paragrafi (1) sa (6) ta' dan l-Artikolu. Artikolu 21(3): L-Istati Membri għandhom jinnotifikaw lill-Kummissjoni bl-awtoritajiet kompetenti għall-validazzjoni u l-verifika tat-taqsima "Riesportazzjoni" taċ-ċertifikati tal-qabda skont il-proċedura definita fl-Artikolu 15. Vlaamse overheid; Dienst Zeevisserij (il-Gvern Fjamming; Servizz tas-Sajd fil-Baħar) mhux applikabbli NaturErhvervstyrelsen (l-Aġenzija AgroIttika Daniża) NaturErhvervstyrelsen – kun direkte landinger (l-Aġenzija AgroIttika Daniża – biss iżbarki diretti) Fødevarestyrelsen – anden import (l-Amministrazzjoni Veterinarja u Alimentari Daniża – importazzjonijiet oħra) Fødevarestyrelsen (l-Amministrazzjoni Veterinarja u Alimentari Daniża) The Sea Fisheries Protection Authority (l-Awtorità għall-Protezzjoni tas-Sajd fil-Baħar) Le Centre National de Surveillance des Pêches (iċ-Ċentru ta' Sorveljanza Nazzjonali tas-Sajd) Les Bureaux de douane des id-Direttorati (Uffiċċji Doganali tad-Direttorati Reġjonali) Le Centre National de Surveillance des Pêches (iċ-Ċentru ta' Sorveljanza Nazzjonali tas-Sajd) Autorità Marittime (Guardia Costiera) (Awtorità Marittima (il-Gwardja Kostali)) Ministero della Salute (il-Ministeru tas-Saħħa) mhux applikabbli mhux applikabbli Dipartiment tas-Sajd u l-Akwakultura; Ministeru għall-Iżvilupp Sostenibbli, Ambjent u Tibdil fil-Klima Nederlandse Voedsel en Waren Autoriteit (L-Awtorità Olandiża għas-Sigurtà tal-prodotti tal-ikel u l-konsumaturi) Nederlandse Voedsel en Waren Autoriteit (L-Awtorità Olandiża għas-Sigurtà tal-prodotti tal-ikel u l-konsumaturi) mhux applikabbli Regionalny Inspektorat rybołówstwa morza w Gdyni (l-Ispettorat Reġjonali tas-Sajd tal-Baħar fi Gdynia) Ażores: Secretaria Regional do Ambiente e do Mar; Gabinete do Subsecretário Regional das Pescas (Ażores: Segretarjat Reġjonali tal-Ambjent u l-Baħar; Uffiċċju Reġjonali tas-Sottosegretarju għas-Sajd) Ażores: Inspeção reġjonali das Pescas (Ażores: Spezzjoni tas-Sajd Reġjonali) Ażores: Inspeção reġjonali das Pescas (Azores: Spezzjoni tas-Sajd Reġjonali) Alfândega Marítima de Lisboa (Uffiċċju Doganali Marittimu ta' Liżbona) Alfândega do Funchal (Uffiċċju Doganali ta' Funchal) Finančni urad Koper (Uffiċju Finanzjarju ta' Koper) Finančni urad Celje (Uffiċju Finanzjarju ta' Celje) Finančni urad Koper (Uffiċju Finanzjarju ta' Koper) Finančni urad Kranj (Uffiċju Finanzjarju ta' Kranj) Finančni urad Ljubljana (Uffiċju Finanzjarju ta' Ljubljana) Finančni urad Maribor (Uffiċju Finanzjarju ta' Maribor) Finančni urad Murska Sobota (Uffċiju Finanzjarju ta' Murska Sobota) Finančni urad Nova Gorica (Uffiċċju Finanzjarju ta' Nova Gorica) Finančni urad Novo mesto (Uffiċċju Finanzjarju ta' Novo Mesto) mhux applikabbli Varsinais-Suomen elinkeino-, liikenne- ja ympäristökeskus (Ċentru għall-Iżvilupp Ekonomiku, it-Trasport u l-Ambjent għal-Lbiċ tal-Finlandja) Havs- och vattenmyndigheten (Aġenzija għall-Baħar u l-Ġestjoni tal-Ilma) Marine Management Organisation (Organizzazzjoni għall-Ġestjoni tal-Baħar) Marine Management Organisation (Organizzazzjoni għall-Ġestjoni tal-Baħar) UK Port Health Authorities (Awtoritajiet Portwali tas-Saħħa tar-Renju Unit) Marine Management Organisation (Organizzazzjoni għall-Ġestjoni tal-Baħar) Il-Programm ta' Għajnuna Finanzjarja tal-BEI għar-Riċerka Universitarja (EIBURS - EIB-University Research Sponsorhip Programme) jagħmel parti mill-Programm tal-Għarfien tal-Istitut tal-BEI, li permezz tiegħu l-BEI jrawwem relazzjonijiet ma' universitajiet. EIBURS jipprovdi għotjiet sa massimu ta' EUR 100 000 fis-sena għal perjodu ta' tliet snin lil ċentri ta' riċerka li jaħdmu fuq temi ta' interess ewlieni għall-Grupp tal-BEI. L-għotjiet jingħataw permezz ta' proċess kompetittiv lil dipartimenti universitarji jew istituti ta' riċerka interessati fl-UE, il-pajjiżi kandidati jew il-pajjiżi kandidati potenzjali, b'kompetenza esperta rikonoxxuta f'oqsma ta' interess dirett għall-Grupp tal-BEI. L-għotjiet għandhom l-għan li jgħinu liċ-ċentri magħżula jespandu l-attivitajiet tagħhom f'dawn l-oqsma. Għall-perjodu 2015-2018, il-programm EIBURS għażel dwar linja ta' riċerka waħda ġdida: L-organizzazzjonijiet il-kbar kif jistgħu jkunu wkoll organizzazzjonijiet innovattivi? Fit-13 ta' Jannar 2016, il-Kumitat tal-Għarfien iddeċieda li jippremja l-għotja tal-EIBURS dwar "L-organizzazzjonijiet il-kbar kif jistgħu jkunu wkoll organizzazzjonijiet innovattivi?" lil Scuola Superiore Sant'Anna (l-Italja). Id-deskrizzjoni tal-proġett ta' għajnuna finanzjarja tal-EIBURS ser tiġi ppubblikata fil-paġna tal-Programm tal-Għarfien tal-websajt tal-Istitut tal-BEI ladarba l-kuntratt mal-università jiġi ffirmat. L-applikanti kollha ġew infurmati b'dawn ir-riżultati direttament. Huwa mistenni li r-round li jmiss tal-EIBURS jitnieda fix-xhur li ġejjin. It-temi li ser jiġu proposti ser jitħabbru matul it-tnedija. Għal informazzjoni aktar eżawrjenti dwar EIBURS u dwar inizjattivi oħra tal-Programm tal-Għarfien, jekk jogħġbok żur il-paġna tal-Programm tal-Għarfien tal-websajt tal-Istitut tal-BEI. L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bl-e-Mail lil COMP-MERGER-REGISTRY@ec.europa.eu jew bil-posta, bin-numru ta' referenza M.7928 — RPC Group/GCS, fl-indirizz li ġej: L-assoċjazzjoni tiġbor fiha kumitat fuq nett bi tliet kooperattivi u kumitat iktar 'l isfel b'rappreżentant tad-distributuri bl-ingrossa, rappreżentant tal-bejjiegħa bl-imnut u rappreżentant tar-ristoranti. Għalhekk, l-assoċjazzjoni għandha d-dritt leġittimu li titlob l-emendi fl-ispeċifikazzjoni tal-prodott. Isem il-prodott Deskrizzjoni tal-prodott Iż-żona ġeografika Prova tal-oriġini Metodu tal-produzzjoni Oħrajn (applikant, tip ta' prodott, il-passi li jsiru fiż-żona ġeografika, il-bidliet fil-kliem tat-taqsima "Rabta mal-oriġini", dettalji tal-OC, rekwiżiti nazzjonali) Emenda fl-ispeċifikazzjoni tal-prodott ta' DOP jew IĠP irreġistrata li ma tistax titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emenda tal-Ispeċifikazzjoni ta' DOP jew IĠP irreġistrata li għaliha ma jkun ġie rreġistrat l-ebda Dokument Uniku (jew ekwivalenti) u li ma għandhiex tikkwalifika bħala minuri skont it-tielet sottoparagrafu tal-Artikolu 53(2) tar-Regolament (UE) Nru 1151/2012 Raġuni tal-grupp L-applikazzjoni għall-emenda tressqet biex jitqiesu l-iżviluppi tekniċi u ekonomiċi fis-settur, partikolarment l-għeluq tal-biċċerija ewlenija fiż-żona ġeografika. Il-kliem ta' din it-taqsima ġie rivedut sabiex: Din l-emenda hija marbuta mad-deċiżjoni li jiġi abolit l-użin tal-karkassi bil-ġewwieni (ara l-punt 5.3 Metodu tal-produzzjoni — tbiċċir), li kien ġie ipprojbit bid-Digriet tal-24 ta' April 2001 dwar l-użin u l-ittikkettar tal-karkassi tan-nagħaġ. Il-piż tal-ġewwieni huwa ta' madwar 1 kg. Għalhekk, il-ħrief ta' 11-il kilogramma li jintiżnu bil-ġewwieni tabilħaqq kienu jiżnu madwar 10 kg, li huwa inqas mill-minimu mitlub għall-"Agneau de Pauillac". Sabiex jinżammu l-karatteristiċi tal-konformazzjoni u tal-piż tal-"Agneau de Pauillac", il-perjodu tat-trobbija żdied sabiex il-piż tal-karkassi tal-ħrief jilħaq minimu ta 11-il kilogramma wara li jintiżnu mingħajr il-ġewwieni. Dan l-element ġie inkluż fit-taqsima tal-"Metodu tal-produzzjoni" tal-ispeċifikazzjoni l-antika. Għalhekk, l-għan huwa li dawn iż-żewġ kapitli jiġu allinjati ma' xulxin u li f'din it-taqsima jiġi inkluż ukoll element tal-ispeċifità tal-"Agneau de Pauillac". Il-kopertura tax-xaħam nru 3, żdiedet. L-"Agneau de Pauillac" għandu għalhekk ikollu kopertura tax-xaħam nru 2 jew nru 3. Dawn iż-żewġ klassijiet ta' kopertura tax-xaħam huma l-aktar kwalitattivi f'termini tal-preżentazzjoni u huma l-klassijiet intermedji fuq skala ta' 5. Din iż-żieda ma tibdilx id-dehra tal-karkassi, li l-kopertura tax-xaħam tagħhom ikun tajjeb fiż-żewġ każijiet. Skont il-grilja ta' klassifikazzjoni EUROP, il-karkassi għandhom saff irqiq jew saff ħafif ta' xaħam u l-muskoli fil-biċċa l-kbira jkunu jidhru. "Kemxejn jagħti fir-roża" jikkomplementa l-kulur "abjad" tax-xaħam. Il-kulur "Kemxejn jagħti fir-roża" ġie inkluż fit-taqsima tal-"Metodu tal-produzzjoni" tal-ispeċifikazzjoni l-antika. Fi kliem ieħor, iż-żewġ kapitli issa ġew allinjati flimkien. Id-deskrizzjoni tal-prodott tiġi kkompletata sabiex tassoċja l-kwalitajiet organolettiċi tal-laħam, bħat-togħma intensa tal-ħaruf u l-laħam tari, mal-karatteristiċi fiżiċi li diġà huma ppreżentati fl-ispeċifikazzjoni l-antika, jiġifieri l-kulur tal-laħam u l-kwalità tax-xaħam. Dawn il-karatteristiċi organolettiċi huma marbuta direttament mal-metodu tat-trobbija li tipikament jintuża għall-"Agneau de Pauillac". It-tipi differenti tal-preżentazzjoni ma kinux indikati fl-ispeċifikazzjoni l-antika. Dawn l-elementi ġew miżjuda wkoll sabiex ikunu konsistenti mal-kapitlu dwar il-metodu tal-produzzjoni. L-informazzjoni dwar il-preżentazzjoni għall-bejgħ bl-imnut ġiet miżjuda filwaqt li l-informazzjoni dwar il-preżentazzjoni bil-ġewwieni tneħħiet. Il-ġewwieni ġie espressament eskluż mill-IĠP. Il-kliem ta' din il-parti ġie rivedut u ssupplimentat. L-informazzjoni dwar it-traċċabilità ġie ssupplimentat b'paragrafu dwar iż-żamma tar-rekords (rekords dwar it-twelid tal-ħrief u dwar is-saħħa) u dwar ir-rekwiżiti tad-dikjarazzjoni (id-dikjarazzjoni tal-identifikazzjoni). Fl-aħħar nett, il-frażi marbuta man-nissiela li jkunu jinsabu f'żoni ta' deroga introdotti meta ġiet rikonoxxuta l-IĠP, tneħħiet. Tabilħaqq, ma għadx hemm operaturi bħal dawn. Fil-waqt meta ġiet rikonoxxuta l-IĠP, ingħatat deroga lil ċerti nissiela li kienu ġew esklużi mir-rikonoxximent meta, b'rabta mal-eżami tal-applikazzjoni, iż-żona kienet limitata biss għad-dipartiment ta' Gironde. Saru diversi emendi fil-kitba (sentenzi fformulati mill-ġdid, kjarifiki, ċaqliq ta' paragrafi, eliminazzjoni ta' paragrafi żejda). Il-preżentazzjoni taċ-ċiklu tal-ħajja ġiet riveduta. Il-partijiet li ġejjin ġew issupplimentati jew emendati: L-IĠP tal-"Agneau de Pauillac" jirriżulta minn taħlita bejn Żdiedu dispożizzjonijiet dwar l-erja għall-irqad għal kull annimal (nisa u ħrief) u dwar il-kundizzjonijiet tal-għixien (ilma, ventilazzjoni, dawl, tul tal-ħawt, għadd ta' ħwat għax-xorb, materjal obbligatorju fuqiex jorqdu). Art f'għamla ta' gradilja hija espressament ipprojbita. L-iskop ta' dawn id-dispożizzjonijiet huwa li jiżguraw il-benessri tal-annimal. Il-karatteristika prinċipali tal-"Agneau de Pauillac", jiġifieri li jiġi mreddgħa u mrobbi f'azjenda tan-nagħaġ, għadha l-istess. Il-kundizzjonijiet tan-nutriment tal-ħrief għadhom l-istess. Il-ħrief jiġu mitmugħa essenzjalment il-ħalib li jerdgħu mingħand ommhom. L-ispeċifikazzjoni ġiet issupplimentata biex tiċċara li l-użu ta' sostitut tal-ħalib flimkien mal-ħalib tal-omm mhuwiex permess, anki fil-każ ta' adozzjoni. Barra minn hekk, il-ħrief li jiġu mitmugħa l-ħalib tal-formula u li jitwieldu minn ommijiet li l-ħalib tagħhom mhuwiex adegwat, huma esklużi mill-IĠP, sabiex ma jaffettwawx il-karatterizzazzjoni tal-laħam fl-IĠP. L-ispeċifikazzjoni ġiet emendata biż-żieda ta' limitazzjoni tan-nutriment supplimentari mogħti lill-ħrief għal 45 % tan-nutriment totali, sabiex il-ħalib jibqa' predominanti fid-dieta. L-użu tal-foraġġ insilat u t-tgeżwir fin-nutriment tal-ħrief huwa espressament ipprojbit billi jista' jkollu effett negattiv fuq it-togħma tal-laħam. Fir-rigward tan-nutriment tal-ommijiet, l-ispeċifikazzjoni ġiet issupplimentata sabiex tispeċifika n-natura tal-foraġġ u l-persentaġġ tal-awtosuffiċjenza fl-ikel. Dan huwa ffissat għal 75 % ta' materja niexfa, billi dan iqis il-prattiki tan-nissiela li jinsabu fiż-żona ġeografika, li għandhom ir-riżorsi meħtieġa biex jagħlfu l-annimali tagħhom u jħallu l-merħla tar-riproduzzjoni tirgħa għal mill-inqas seba' xhur fis-sena. Il-lista ta' materja prima użata fil-kompożizzjoni tal-għalf supplimentari tal-ommijiet u tal-ħrief ġiet iċċarata sabiex in-nutriment tal-annimali jiġi rregolat aħjar. Ġew stabbiliti u miżjuda l-limiti ta' ħin biex it-trasport u l-ħinijet ta' stennija qabel it-tbiċċir ma jkunux eċċessivament twal, billi ma għadx hemm l-obbligu li l-annimal jitbiċċer fiż-żona ġeografika: il-ħin tat-trasport huwa limitat għal massimu ta' tmien sighat, il-ħin bejn it-tluq mill-azjenda u t-tbiċċir tal-ħaruf huwa limitat għal massimu ta' 48 siegħa, it-tul ta' kwalunkwe soġġorn f'ċentru tat-tranżitu għandu jkun limtat għal massimu ta' 24 siegħa. Fiċ-ċentru tat-tranżitu, il-ħrief jiġu mitmugħa għalf awtorizzat skont din l-ispeċifikazzjoni u għandhom ikollhom aċċess permanenti għall-ilma għax-xorb. Għandhom materjal veġetali fuqiex jorqdu. Jinżammu f'kundizzjonijiet sodisfaċenti komdi (erja, atmosfera, kalma). Fil-każ li jkun hemm xi dewmien fil-biċċerija, l-ispeċifikazzjoni tipprevedi l-istess miżuri. Ġiet miżjuda projbizzjoni fuq l-għoti ta' sustanzi trankwilizzanti qabel it-trasport, u wkoll rekwiżit għall-ħasil u d-diżinfezzjoni tal-vetturi wara l-ħatt. L-emendi huma dawn li ġejjin: il-kundizzjonijiet għall-kostituzzjoni tal-lottijiet tat-tbiċċir ġew speċifikati sabiex jiżguraw il-konformazzjoni tal-annimali qabel it-tbiċċir; il-kundizzjonijiet tal-użin ġew riveduti minħabba l-projbizzjoni fuq l-użin tal-karkassa bil-ġewwieni maħruġa fid-Digriet tal-24 ta' April 2001 dwar l-użin u l-ittikkettar tal-karkassi tan-nagħaġ; il-kundizzjonijiet għat-tnixxif tal-karkassi ġew speċifikati biex jiżguraw li jinżammu l-karatteristiċi tal-"Agneau de Pauillac": perjodu massimu tat-tnixxif ta' 20 siegħa wara t-tbiċċir, perjodu minimu tat-tnaqqis tat-temperatura interna tal-laħam ta' 10 sigħat, il-kundizzjonijiet għall-klassifikazzjoni tal-karkassi ġew speċifikati: il-preselezzjoni u l-issortjar finali wara t-tkessiħ, il-bdil tal-għadd ta' marki fuq il-karkassa L-informazzjoni dwar il-preżentazzjoni għall-bejgħ bl-imnut ġiet miżjuda filwaqt li l-informazzjoni dwar il-preżentazzjoni bil-ġewwieni tneħħiet. Din it-taqsima ġiet issupplimentata bir-rekwiżit li jitwaħħlu, skont ir-rekwiżiti regolatorji: il-logo tal-IĠP tal-Unjoni Ewropea f'konformità mal-karta grafika; l-isem u l-indirizz tal-korp tal-ispezzjoni. Din hija emenda formali li tillimita din it-taqsima għad-dettalji tal-grupp, li ma nbiddlux. Din hija emenda formali bil-għan li tinkludi hawnhekk it-terminoloġija tal-klassijiet tal-prodott, jiġifieri, "Il-Klassi 1.1 Laħam frisk (u l-ġewwieni)". L-obbligu li l-annimali jitbiċċru fiż-żona ġeografika tneħħa minħabba d-diffikultajiet li jinżammu l-għodod u t-tagħmir tat-tbiċċir fiż-żona u, partikolarment, minħabba l-għeluq tal-biċċerija f'Bordeaux (il-biċċerija ewlenija). Barra minn hekk, mappa ġdida li turi ż-żona ġiet inkluża fl-ispeċifikazzjoni, u tissostitwixxi l-mappa antika. Fid-dawl tal-iżviluppi leġiżlattivi u regolatorji nazzjonali, l-intestatura "Rekwiżiti nazzjonali" hija ppreżentata fil-forma ta' tabella bil-punti ewlenin li jridu jkunu kkontrollati u l-metodu ta' valutazzjoni tagħhom. Id-dettalji ta' kuntatt tal-korp taċ-ċertifikazzjoni huma aġġornati. Klassi 1.1 Laħam frisk (u l-ġewwieni) L-"Agneau de Pauillac" huwa ħaruf mhux miftum li ma jkollux iktar minn 80 jum, jiġi mreddgħa u mrobbi essenzjalment bil-ħalib tal-omm. Jiġi mrobbi f'azjenda tan-nagħaġ. Huwa taħlita bejn: L-"Agneau de Pauillac" jiżen bejn 11 u 15-il kg u għandu l-konformazzjoni EURO u kopertura tax-xaħam numru 2 jew 3 skont il-grilja EUROP. Il-laħam tal-"Agneau de Pauillac" għandu kulur ċar. Ix-xaħam tiegħu ikun abjad jew daqsxejn jagħti fir-roża u jkun sod. Il-laħam huwa partikolarment tari, għandu konsistenza mhux xierfa u għandu togħma intensa ta' ħaruf. L-"Agneau de Pauillac" jiġi kkummerċjalizzat: bħala karkassa sħiħa; jew maqtugħ; jew f'imballaġġ għall-bejgħ bl-imnut. Il-ġewwieni ġie eskluż mill-IĠP. Fl-għalf supplimentari tal-ommijiet u tal-ħrief, jistgħu jintużaw biss dawn il-materjali primi li ġejjin: Foraġġ deidratat; Qmuħ taċ-Ċereali u prodotti derivati minnhom; Żrieragħ taż-żejt, frott taż-żejt, u prodotti derivati minnhom; Żrieragħ tal-legumi u prodotti derivati minnhom; Tuberi, għeruq, u prodotti derivati minnhom; Żrieragħ u frott ieħor, u prodotti derivati minnhom; Prodotti tal-kannamiela u prodotti derivati minnhom; Xaħam veġetali; Il-kolza tal-għalf mhijiex permessa fl-għalf esklussiv. Fi kwalunkwe każ, il-konsum jew il-mergħa tal-kolza ma għandhiex iddum iktar minn tliet ġimgħat. Dan li ġej għandu jiġi pprojbit: dqiq mil-laħam, dqiq mill-għadam, laħam u għadam u kwalunkwe proteina oħra tal-annimali, inkluż il-ħalib; xaħam tal-annimali; antibijotiċi u promuturi tat-tkabbir (tal-kategorija "addittivi żootekniċi"); Il-ħrief jiġu mitmugħa l-ħalib li jerdgħu mingħand ommhom. L-użu ta' sostitut tal-ħalib flimkien mal-ħalib tal-omm mhuwiex permess, anki fil-każ ta' adozzjoni. Għalf supplimentari jista' jingħata lill-ħrief. Dan ma għandux jisboq il-45 % tal-għalf totali. Għandu jikkonsisti f'konċentrat ibbilanċjat imħejji fir-razzett jew mixtri kummerċjalment, b'kontenut massimu ta' nitroġenu ta' 18 %, kontenut massimu ta' supplimenti taċ-ċereali ta' 20 % u kontenut massimu ta' xaħam ta' 5 %. Huwa magħmul primarjament minn ċereali fil-proporzjon li ġejja: minimu ta' 50 % ċereali, li minnhom massimu ta' 15 % huma prodotti dderivati miċ-ċereali. Il-foraġġ jista' jiġi minn: mergħat naturali, mergħat ikkultivati bbażati fuq il-ħaxix u l-legumi tal-foraġġ, għelejjel intermedji: sorgu, kolza, pitravi, ċereali tal-foraġġ (segala u ħafur). L-użu tal-foraġġ insilat u t-tgeżwir huwa pprojbit. L-ommijiet jiġu mitmugħa l-foraġġ naturali miksub mill-mergħa jew fl-azjenda u konċentrati. Hemm perjodu minimu obbligatorju ta' mergħa ta' seba' xhur. L-"Agneau de Pauillac" jitwieled u jitrabba ma' ommu fiż-żona ġeografika ddefinita fil-punt 4. Il-karkassi kollha tal-"Agneau de Pauillac" jiġu ppreżentati b'dan il-mod qabel l-użin: il-karkassi jiddendlu minn grampuni speċjali, b'riġlejhom ta' wara miftuħin jew imsallbin; il-karkassa tiġi ppreżentata bil-peritonew; tintuża biċċa lastku biex iżżomm l-ispallejn flimkien u biex tagħti dehra iktar kompatta lill-karkassa; il-ġewwieni jitneħħa mill-karkassa matul l-evixxerazzjoni. Meta l-"Agneau de Pauillac" jinbiegħ bħala karkassa sħiħa, din tista' tiġi imballata u ttrasportata f'basket tad-drapp imsejjaħ "stockinette". Meta jiġi kkumerċjalizzat għall-bejgħ bl-imnut, jiġi imballat fil-vakwu jew f'atmosfera protetta. It-tikketta għandha ssemmi: id-denominazzjoni tal-IĠP: "Agneau de Pauillac"; il-logo IĠP tal-Unjoni Ewropea; l-isem u l-indirizz tal-organizzazzjoni ta' kontroll. Iż-żona ġeografika tikkorrispondi mad-dipartiment ta' Gironde. Iż-żona ġeografika tinsab fl-estremità tal-punent ċentrali tal-baċir tal-Aquitaine, delimitat fin-Nofsinhar mill-Pirinej, fil-Lvant mill-Massif Ċentrali u fil-Punent mill-Oċean Atlantiku. Id-dipartiment ta' Gironde imiss mal-Oċean Atlantiku. Huwa magħmul minn art baxxa mistagħdra u msaġġra fin-Nofsinhar u fil-Punent u minn art iktar sana, biċ-ċagħaq, tul ix-xmajjar tal-Garonne u tad-Dordogne li jiltaqgħu fl-estwarju tal-Gironde. Il-Gironde igawdi minn kundizzjonijiet klimatiċi tajbin u relattivament omoġenji, minħabba l-prossimità tiegħu għal mases kbar tal-ilma, li għandhom rwol importanti fir-regolazzjoni tat-temperatura (il-Kurrent tal-Golf). Huwa kkaratterizzat minn klima oċeanika moderata. Ix-xtiewi mhumiex ħorox u jkun hemm ħafna xita, filwaqt li s-sjuf huma sħan, xotti, u xemxin. Ix-xita tinżel bi frekwenza moderata u hija iktar abbundanti fix-xitwa. Il-preċipitazzjoni annwali medja hija ta' madwar 900 mm. Fir-rigward tal-fatturi umani, fis-seklu 18 kien hemm bosta merħliet tan-nagħaġ fil-Gironde, u speċjalment fil-Médoc (il-parti tat-Tramuntana tad-dipartiment, mill-Oċean Atlantiku tal-estwarju tal-Gironde) u fl-Entre-Deux-Mers (il-parti tad-dipartiment bejn ix-xmajjar Garonne u Dordogne). Il-Gironde hija art tal-biedja iżda hija wkoll post tat-transumanza. Kull ħarifa, ir-ragħajja tal-art tal-Médoc iħallu l-artijiet mistagħdra bl-għargħar u jerħulha għaż-żoni biċ-ċagħaq maġenb il-Gironde. Billi l-art hemmhekk hija iktar sana u tipproduċi kwantitajiet kbar ta' mergħa, din l-art għenet lir-ragħajja jevitaw il-mortalità eċċessiva li normalment taffettwa lill-merħliet matul il-perjodu tax-xitwa. Fl-istess ħin, il-merħliet mill-Pirinej jiġu jqattgħu ix-xitwa fl-Entre-Deux-Mers jew fin-naħa tan-Nofsinhar tad-dipartiment. Minkejja l-iżvilupp tal-vinji, iċ-ċaqliq staġonali tal-merħliet tan-nagħaġ baqa' jsir. Il-prodotturi tal-inbid ikkonċernati bis-saħħa tad-dwieli għadhom jużaw il-merħliet tan-nagħaġ biex iħammlu arthom. Madankollu, ir-ragħajja jżommu l-ħrief li jitwieldu fl-azjenda sakemm ikollhom jitilqu. Tabilħaqq, il-ħrief ikun żgħar wisq u wisq indixxiplinati biex isewgu 'l ommhom fir-ringieli tad-dwieli. Fir-rebbiegħa, meta l-merħla jkollha tħalli l-art ikkultivata u d-dwieli, li jkunu qed jibdew jarmu, u ma kienx ikun possibbli li jitkompla l-vjaġġ lejn il-muntanji bi ħrief daqshekk żgħar, saret il-prassi komuni li dawn il-ħrief jitbiċċru u jinbiegħu fil-post. Mis-seklu 19, din il-prassi ppermettiet l-iżvilupp ta' negozju sinifikanti li jinvolvi l-bejgħ tal-ħrief lill-biċċeriji, primarjament fir-reġjun ta' Bordeaux. L-"Agneau de Pauillac" huwa ħaruf mhux miftum li ma jkollux iktar minn 80 jum, li jiġi mreddgħa u mrobbi essenzjalment bil-ħalib tal-omm. Jiġi mrobbi f'azjenda tan-nagħaġ. Il-laħam tal-"Agneau de Pauillac" huwa kkaratterizzat minn: kulur ċar; ikun tari ħafna; ikollu konsistenza mhux xierfa; ikollu togħma intensa ta' ħaruf. L-"Agneau de Pauillac" huwa prodott b'reputazzjoni antika. Ir-rabta kawżali tal-"Agneau de Pauillac" hija bbażata fuq il-kwalità stabbilita tiegħu li tirriżulta mill-metodu tat-trobbija partikolari u fuq ir-reputazzjoni tiegħu. L-"Agneau de Pauillac" huwa derivat mill-għarfien marbut mat-transumanza f'żona bi xtiewi moderati u mxarrbin, fejn il-mergħat għandhom il-vantaġġ li huma abbundanti. Illum, ir-ragħajja transumanti jgħixu f'post wieħed, iżda l-metodu tal-produzzjoni bbażata fuq il-mergħa tal-ommijiet u t-treddigħ tal-ħrief minn ommhom għadu jippersisti sal-lum. L-"Agneau de Pauillac" huwa ħaruf mhux miftum, li jiġi mreddgħa u mrobbi essenzjalment bil-ħalib tal-omm. Jiġi mrobbi f'azjenda tan-nagħaġ ma' ommu li treddgħu sakemm ikollu massimu ta' 80 jum. Il-fatt li jibqa' ma' ommu u jitrabba esklussivament fl-azjenda, jillimita l-istress tal-ħaruf u dan jikkontribwixxu għal-laħam tari. Il-kulur ċar u l-laħam tari tal-"Agneau de Pauillac" huma minħabba d-dieta tal-ħalib tiegħu u l-età żgħira. In-nuqqas ta' foraġġ fid-dieta tiggarantixxi l-kulur ċar tal-laħam. Il-laħam tal-"Agneau de Pauillac" huwa kkaratterizzat ukoll minn togħma intensa li tirriżulta mit-taħlita ta' piż/età u din tippermetti wkoll li jinkiseb laħam b'togħma intensa li mhijiex qawwija wisq. L-għoti ta' suppliment abbażi taċ-ċereali jippermetti li jinkisbu ħrief b'konformazzjoni tajba u l-iżvilupp ta' din it-togħma intensa. Għalhekk, l-"Agneau de Pauillac" jiddistingwi lilu nnifsu minn ħrief oħra mreddgħa, bil-kulur iktar distint u mit-togħma tal-laħam tiegħu. L-"Agneau de Pauillac" huwa prodott b'reputazzjoni twila, kif wieħed jista' jara f'diversi dokumenti (il-menu tal-ikla ospitata mill-President tar-Repubblika Franċiża għall-Maestà Tiegħu, ir-Re tal-Ingilterra, fit-2 ta' Mejju 1903; Larousse Gastronomique tal-1938 iddeskriva l-"Agneau de Pauillac" bħala "l'agneau de lait, animal qui n'est pas encore sevré et n'a pas brouté", "le plus parfait" ("il-ħaruf imreddgħa, annimal mhux miftum li għadu ma bediex jirgħa, l-aktar perfett")). Dan il-ħaruf, il-prodott ta' tradizzjoni twila pperpetwata mill-għarfien tan-nissiela, illum huwa rikonoxxut u apprezzat bħala tip ta' ħaruf b'togħma differenti ħafna mill-ħaruf tqil tradizzjonali u tal-ħaruf imreddgħa tal-irziezet tal-ħalib. (it-tieni subparagrafu tal-Artikolu 6(1) ta' dan ir-Regolament)
Extracted from C_061_2016.html